Σημαντική ανακοίνωση νομικού περιεχομένου

|

52009PC0100

Πρόταση Απόφαση του Συμβουλίου σχετικά με την τροποποίηση της απόφασης 2006/326/ΕΚ ώστε να προβλεφθεί διαδικασία για την εφαρμογή του άρθρου 5 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσεις  /* COM/2009/0100 τελικό - CNS 2009/0031 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 4.3.2009COM(2009) 100 τελικό2009/0031 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την τροποποίηση της απόφασης 2006/326/ΕΚ ώστε να προβλεφθεί διαδικασία για την εφαρμογή του άρθρου 5 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσεις  ΑΙΤΙΟΛΟΓΙΚΗ ΕΚΘΕΣΗ1. Πλαίσιο της(των) πρότασης(εων) |1. 1. Λόγοι υποβολής και στόχοι της(των) πρότασης(εων) Σύμφωνα με το πρωτόκολλο για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν μετέχει στον τίτλο IV της συνθήκης ΕΚ, και κατά συνέπεια οι κοινοτικές πράξεις που εκδίδονται στον τομέα της δικαστικής συνεργασίας σε αστικές υποθέσεις δεν έχουν δεσμευτική ισχύ ούτε εφαρμόζονται στη Δανία. Ωστόσο, η εφαρμογή ορισμένων κοινοτικών πράξεων έχει επεκταθεί στη Δανία μέσω διεθνών συμφωνιών μεταξύ της Ευρωπαϊκής Κοινότητας και της Δανίας που συνάφθηκαν βάσει του άρθρου 300 της συνθήκης ΕΚ. Οι σχετικές διεθνείς συμφωνίες, που συνάφθηκαν με τις αποφάσεις 2006/325/EΚ[1] και 2006/326/EΚ[2] αντίστοιχα, είναι: η συμφωνία μεταξύ της Ευρωπαϊκής Κοινότητας και του Βασιλείου της Δανίας για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις[3] και η συμφωνία μεταξύ της Ευρωπαϊκής Κοινότητας και του Βασιλείου της Δανίας περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσεις[4]. Οι παράλληλες αυτές συμφωνίες προβλέπουν (στο άρθρο 5 παράγραφος 2) ότι η Ευρωπαϊκή Κοινότητα παρέχει τη συγκατάθεσή της στις περιπτώσεις που η Δανία προτίθεται να συνάψει διεθνείς συμφωνίες οι οποίες ενδέχεται να επηρεάσουν ή να μεταβάλουν το πεδίο εφαρμογής του κανονισμού (ΕΚ) αριθ. 44/2001 του Συμβουλίου για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (στο εξής κανονισμός Βρυξέλλες I)[5] ή του κανονισμού (EΚ) αριθ. 1393/2007 του Ευρωπαϊκού Κοινοβουλίου και του Συμβουλίου περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (επίδοση και κοινοποίηση πράξεων) και κατάργησης του κανονισμού (ΕΚ) αριθ. 1348/2000 του Συμβουλίου (στο εξής κανονισμός περί επιδόσεως και κοινοποιήσεως πράξεων)[6]. Ούτε οι αποφάσεις του Συμβουλίου για τη σύναψη αυτών των παράλληλων συμφωνιών ούτε οι ίδιες παράλληλες συμφωνίες δεν ορίζουν πώς θα πρέπει να λαμβάνει η Κοινότητα απόφαση για την εν λόγω συγκατάθεση. Στόχος της(των) πρότασης(εων) είναι να θεσπισθεί η διαδικασία για την εφαρμογή του άρθρου 5 παράγραφος 2 και στις δύο παράλληλες συμφωνίες, τροποποιώντας τις αποφάσεις τους Συμβουλίου σχετικά με τη σύναψή τους. |1.2. Γενικό πλαίσιο Οι παράλληλες συμφωνίες προβλέπουν (στο άρθρο 5 παράγραφος 1) ότι οι διεθνείς συμφωνίες που συνάπτει η Κοινότητα βάσει των σχετικών κανονισμών (που προσαρτώνται στις παράλληλες συμφωνίες) δεν έχουν δεσμευτική ισχύ ούτε εφαρμόζονται στη Δανία. H Δανία οφείλει να απέχει από τη σύναψη διεθνών συμφωνιών οι οποίες μπορούν να επηρεάσουν ή να μεταβάλλουν το πεδίο εφαρμογής των σχετικών κανονισμών, εκτός εάν η Κοινότητα είναι σύμφωνη και έχουν επιτευχθεί ικανοποιητικές ρυθμίσεις όσον αφορά τη σχέση μεταξύ των παράλληλων συμφωνιών και της οικείας διεθνούς συμφωνίας. Οι σχέσεις μεταξύ της Δανίας και της Ευρωπαϊκής Κοινότητας όσον αφορά αυτές τις παράλληλες συμφωνίες διέπονται από το διεθνές δίκαιο. Δεδομένου ότι εφαρμόζεται το άρθρο 300 της συνθήκης ΕΚ, η Επιτροπή δεν μπορεί να συνάπτει διεθνείς υποχρεώσεις εξ ονόματος της Ευρωπαϊκής Κοινότητας χωρίς να είναι ειδικά εξουσιοδοτημένη για τον σκοπό αυτό. Οι αποφάσεις του Συμβουλίου για τη σύναψη των παράλληλων συμφωνιών και οι ίδιες οι συμφωνίες δεν εξουσιοδοτούν την Επιτροπή να παρέχει τη συγκατάθεσή της εξ ονόματος της Ευρωπαϊκής Κοινότητας. Η Ευρωπαϊκή Κοινότητα, επομένως, οφείλει να θεσπίσει την ειδική εσωτερική διαδικασία που ακολουθείται από την Ευρωπαϊκή Κοινότητα (εκτός της Δανίας) κατά τη λήψη αποφάσεων σχετικά με τη συγκατάθεσή της για τη σύναψη, εκ μέρους της Δανίας, διεθνών συμφωνιών που επηρεάζουν τους οικείους κανονισμούς οι οποίοι προσαρτώνται στις παράλληλες συμφωνίες. Για πρακτικούς λόγους, η Επιτροπή υποβάλει ταυτόχρονα δύο προτάσεις για την εφαρμογή και των δύο παράλληλων συμφωνιών. Παρόλο που είναι λιγότερο πιθανό η Δανία να προτείνει τη σύναψη διεθνών συμφωνιών που περιέχουν διατάξεις για την επίδοση και κοινοποίηση πράξεων στο εξωτερικό οι οποίες ενδέχεται να επηρεάσουν την παράλληλη συμφωνία σχετικά με την επίδοση και κοινοποίηση πράξεων, είναι ανάγκη να θεσπιστεί η διαδικασία για την εφαρμογή και αυτής της παράλληλης συμφωνίας. |2. Διαβούλευση με τα ενδιαφερόμενα μέρη και εκτίμηση των επιπτώσεων |Το 2008 πραγματοποιήθηκε συνάντηση μεταξύ αντιπροσώπων των δανικών αρχών και της Επιτροπής προκειμένου να συζητήσουν την κατάσταση. Δεν πραγματοποιήθηκαν περαιτέρω διαβουλεύσεις, καθώς το ζήτημα της εσωτερικής διαδικασίας που θα ακολουθήσει η Ευρωπαϊκή Κοινότητα αφορά αποκλειστικά και μόνο την ίδια, με εξαίρεση τη Δανία, δεδομένου ότι η Δανία δεν συμμετέχει στον τίτλο IV της συνθήκης EK και στο πλαίσιο αυτό πρέπει να θεωρηθεί ως τρίτη χώρα. Η Επιτροπή αξιολόγησε διάφορες εναλλακτικές επιλογές για τη θέσπιση της διαδικασίας εφαρμογής, αν και δεν προέβη σε τυπική εκτίμηση των επιπτώσεων. Μία από τις εναλλακτικές δυνατότητες θα ήταν η τροποποίηση και των δύο παράλληλων συμφωνιών ώστε να προβλέπουν ειδική διαδικασία εφαρμογής. Αυτή η διαδικασία θα ήταν πολύ πιο επαχθής (ανάγκη διαπραγματευτικής εντολής στην Επιτροπή, οι ίδιες οι διαπραγματεύσεις, καθώς και η διαδικασία για τη σύναψη των συμφωνιών) και, δεδομένου ότι το ζήτημα απαιτεί επείγουσα λύση, η δυνατότητα αυτή απορρίφθηκε. Η λύση που επέλεξε η Επιτροπή είναι απλή και σχετικά ταχεία, δηλ. τροποποίηση των αποφάσεων του Συμβουλίου για τη σύναψη των παράλληλων συμφωνιών παρεμβάλλοντας ειδικές διατάξεις σχετικά με τη διαδικασία που θα ακολουθεί η Ευρωπαϊκή Κοινότητα για τη λήψη αποφάσεων σχετικά με τη συγκατάθεσή της για τη σύναψη εκ μέρους της Δανίας της σχετικής διεθνούς συμφωνίας. |3. Νομικά στοιχεία της(των) πρότασης(εων) 3.1. Περίληψη της προτεινόμενης ενέργειας Η Επιτροπή προτείνει την τροποποίηση των αποφάσεων 2006/325/EΚ και 2006/326/EΚ του Συμβουλίου προκειμένου να παρεμβάλει σ' αυτές διατάξεις για την εφαρμογή του άρθρου 5 παράγραφος 2 των παράλληλων συμφωνιών. Η ίδια διαδικασία προβλέπεται για την εφαρμογή και των δύο παράλληλων συμφωνιών. Γίνεται διάκριση μεταξύ δύο περιπτώσεων, για κάθε μία από τις οποίες εφαρμόζεται διαφορετική διαδικασία κατά τη συγκατάθεση της Ευρωπαϊκής Κοινότητας. Το κοινό στοιχείο και των δύο περιπτώσεων είναι ότι η Επιτροπή εξουσιοδοτείται από το Συμβούλιο να παρέχει τη συγκατάθεσή της εξ ονόματος της Ευρωπαϊκής Κοινότητας. Στην πρώτη περίπτωση, τα κράτη μέλη έχουν ήδη εξουσιοδοτηθεί να συνάψουν τη σχετική διεθνή συμφωνία. Για παράδειγμα, στην περίπτωση της διεθνούς σύμβασης περί αστικής ευθύνης για τις ζημίες που προκαλούνται από τη ρύπανση καυσίμων δεξαμενής πλοίων του 2001 (σύμβαση καυσίμων δεξαμενής πλοίων), η Κοινότητα έχει ήδη εξουσιοδοτήσει τα κράτη μέλη της, προς το συμφέρον της Κοινότητας, να υπογράψουν, να επικυρώσουν ή να προσχωρήσουν σ’ αυτήν (βλ. απόφαση 2002/762/EΚ του Συμβουλίου για την εξουσιοδότηση των κρατών μελών να υπογράψουν και να επικυρώσουν ή να προσχωρήσουν, προς το συμφέρον της Κοινότητας, στη διεθνή σύμβαση περί αστικής ευθύνης για τις ζημίες που προκαλούνται από τη ρύπανση καυσίμων δεξαμενής πλοίων του 2001 (σύμβαση καυσίμων δεξαμενής πλοίων[7]). Άλλο παράδειγμα είναι το πρωτόκολλο της 12ης Φεβρουαρίου 2004 για την τροποποίηση της σύμβασης των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειας (βλ. απόφαση 2003/882/EΚ του Συμβουλίου περί εξουσιοδοτήσεως των κρατών μελών που είναι συμβαλλόμενα μέρη στη σύμβαση των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειας να υπογράψουν προς το συμφέρον της Ευρωπαϊκής Κοινότητας το πρωτόκολλο περί τροποποιήσεως της εν λόγω σύμβασης[8] και απόφαση 2004/294/ΕΚ του Συμβουλίου για την εξουσιοδότηση των κρατών μελών που είναι συμβαλλόμενα μέρη της Σύμβασης των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειας να κυρώσουν το πρωτόκολλο για την τροποποίηση της εν λόγω σύμβασης ή να προσχωρήσουν σε αυτό, προς το συμφέρον της Ευρωπαϊκής Κοινότητας[9]). Η πρώτη περίπτωση αφορά επίσης τη συμμετοχή της ίδιας της Κοινότητας σε διεθνείς συμφωνίες που επηρεάζουν τον κανονισμό Βρυξέλλες Ι ή τον κανονισμό για την επίδοση και κοινοποίηση πράξεων. Στις περιπτώσεις που περιγράφονται, δεδομένου ότι η Κοινότητα έχει ήδη εξετάσει το ενδεχόμενο επηρεασμού αυτών των κοινοτικών πράξεων από τη σχετική διεθνή συμφωνία και έχει θεσπίσει, όπου είναι αναγκαίο, εγγυήσεις ώστε οι εν λόγω κοινοτικές πράξεις να εφαρμόζονται όπου ενδείκνυται, θεσπίζεται μια απλή διαδικασία. Στις περιπτώσεις αυτές, η Επιτροπή θα εξουσιοδοτείται να δίνει τη συγκατάθεσή της στη Δανία εξ ονόματος της Ευρωπαϊκής Κοινότητας. Στη δεύτερη κατηγορία εντάσσονται όσες περιπτώσεις δεν εμπίπτουν στην πρώτη κατηγορία. Στις περιπτώσεις αυτές πρέπει να συζητείται με τα κράτη μέλη το ενδεχόμενο επηρεασμού των εν λόγω κανονισμών από τη διεθνή συμφωνία την οποία προτίθεται να συνάψει η Δανία. Τα κράτη μέλη θα συμμετέχουν επομένως στη διαδικασία λήψης της απόφασης μέσω της διαδικασίας επιτροπολογίας. Στις περιπτώσεις αυτές, η Επιτροπή θα εξουσιοδοτείται να παρέχει τη συγκατάθεση της στη Δανία εκ μέρους της Ευρωπαϊκής Κοινότητας μέσω της διαδικασίας επιτροπολογίας. 3.2. Νομική βάση Νομική βάση και των δύο προτάσεων είναι το άρθρο 61 στοιχείο γ) της συνθήκης ΕΚ σε συνδυασμό με το άρθρο 300 παράγραφος 2 πρώτο εδάφιο και το άρθρο 300 παράγραφος 3 πρώτο εδάφιο. |2009/0031 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την τροποποίηση της απόφασης 2006/326/ΕΚ ώστε να προβλεφθεί διαδικασία για την εφαρμογή του άρθρου 5 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσειςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 61 στοιχείο γ) σε συνδυασμό με το άρθρο 300 παράγραφος 2 πρώτο εδάφιο και το άρθρο 300 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου[10]Εκτιμώντας τα ακόλουθα:(1) Η εφαρμογή των διατάξεων του κανονισμού (ΕΚ) αριθ. 1393/2007 του Ευρωπαϊκού Κοινοβουλίου και του Συμβουλίου της 13 ης Νοεμβρίου 2007 περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (επίδοση και κοινοποίηση πράξεων) και κατάργησης του κανονισμού (ΕΚ) αριθ. 1348/2000 [11] του Συμβουλίου, επεκτάθηκε στη Δανία με τη συμφωνία μεταξύ της Ευρωπαϊκής Κοινότητας και του Βασιλείου της Δανίας περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσεις, που συνάφθηκε με την απόφαση 2006/326/EΚ του Συμβουλίου[12].(2) Το άρθρο 5 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας προβλέπει ότι η Δανία απέχει από τη σύναψη διεθνών συμφωνιών οι οποίες μπορούν να επηρεάσουν ή να μεταβάλλουν το πεδίο εφαρμογής του κανονισμού (ΕΚ) αριθ. 1393/2007, εκτός εάν η Κοινότητα είναι σύμφωνη και έχουν επιτευχθεί ικανοποιητικές ρυθμίσεις όσον αφορά τη σχέση μεταξύ της παρούσας συμφωνίας και της οικείας διεθνούς συμφωνίας.(3) Ούτε η ίδια η συμφωνία μεταξύ της Ευρωπαϊκής Κοινότητας και του Βασιλείου της Δανίας ούτε η απόφαση 2006/326/EΚ ορίζουν πώς θα αποφασίζει η Ευρωπαϊκή Κοινότητα σχετικά με τη συγκατάθεσή της στη σύναψη από τη Δανία των εν λόγω διεθνών συμφωνιών.(4) Θα πρέπει να προβλεφθεί η διαδικασία για την εφαρμογή του άρθρου 5 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας. Η εν λόγω διαδικασία πρέπει να εξασφαλίζει την ταχεία λήψη των αποφάσεων για τη συγκατάθεση της Ευρωπαϊκής Κοινότητας.(5) Θα πρέπει να γίνει διάκριση μεταξύ περιπτώσεων όπου η Ευρωπαϊκή Κοινότητα έχει ήδη καταστεί συμβαλλόμενο μέρος διεθνούς συμφωνίας ή έχει εξουσιοδοτήσει τα κράτη μέλη της να το κάνουν προς το συμφέρον της Ευρωπαϊκής Κοινότητας και όλων των άλλων περιπτώσεων.(6) Η απόφαση 2006/326/EΚ του Συμβουλίου θα πρέπει να τροποποιηθεί αναλόγως ώστε να προβλέπει την εν λόγω διαδικασία.(7) Τα αναγκαία μέτρα για την εφαρμογή της παρούσας απόφασης θα πρέπει να θεσπιστούν σύμφωνα με την απόφαση του Συμβουλίου 1999/468/ΕΚ της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[13].(8) Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο και η Ιρλανδία συμμετέχουν στη θέσπιση και την εφαρμογή της παρούσας απόφασης.(9) Σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας απόφασης, η οποία επομένως δεν έχει δεσμευτική ισχύ ούτε εφαρμόζεται στη Δανία,ΑΠΟΦΑΣΙΖΕΙ:Άρθρο μόνοΗ απόφαση 2006/326/EΚ τροποποιείται ως ακολούθως:(1) Παρεμβάλλονται τα ακόλουθα άρθρα 1α και 1β:«Άρθρο 1αΓια την εφαρμογή του άρθρου 5 παράγραφος 2 της συμφωνίας η απόφαση για τη συμφωνία της Ευρωπαϊκής Κοινότητας θα θεσπιστεί από την Επιτροπή εφόσον:(α) Η ίδια η Ευρωπαϊκή Κοινότητα έχει ήδη καταστεί συμβαλλόμενο μέρος της διεθνούς συμφωνίας· ή(β) η Ευρωπαϊκή Κοινότητα έχει εξουσιοδοτήσει τα κράτη μέλη της να το κάνουν προς το συμφέρον της Ευρωπαϊκής Κοινότητας.Σε όλες τις άλλες περιπτώσεις, η απόφαση σχετικά με τη συγκατάθεση της Ευρωπαϊκής Κοινότητας λαμβάνεται από την Επιτροπή, σύμφωνα με τη διαδικασία της συμβουλευτικής επιτροπής που αναφέρεται στο άρθρο 1β παράγραφος 2.Άρθρο 1β1. Η Επιτροπή επικουρείται από επιτροπή.2. Στις περιπτώσεις που γίνεται παραπομπή στην παρούσα παράγραφο, εφαρμόζεται η διαδικασία των άρθρων 3 και 7 της απόφασης 1999/468/EΚ.»Βρυξέλλες,Για το ΣυμβούλιοΟ/Η Πρόεδρος [pic][pic][pic][pic][pic][pic][pic][pic][pic][pic][pic][pic][pic][pic][pic] [1] ΕΕ L 120 της 5.5. 2006, σ. 22.[2] ΕΕ L 120 της 5.5.2006, σ. 23.[3] ΕΕ L 299 της 16.11.2005, σ. 62.[4] ΕΕ L 300 της 17.11.2005, σ. 55.[5] ΕΕ L 12 της 16.1.2001, σ. 1.[6] ΕΕ L 324 της 10.12.2007, σ. 78.[7] ΕΕ L 256 της 25.9.2002, σ. 7.[8] ΕΕ L 338 της 23.12.2003, σ. 30.[9] ΕΕ L 97 της 1.4.2004, σ. 53.[10] ΕΕ C της , σ. .[11] ΕΕ L 324 της 10.12.2007, σ. 79.[12] ΕΕ L 120 της 5.5.2006, σ. 23.[13] EE L 184 της 17.7.1999, σ. 23.


Σημαντική ανακοίνωση νομικού περιεχομένου

|

52009PC0308

Πρόταση ΑΠΟΦΑΣΗ του Ευρωπαϊκου Κοινοβουλίου και του Συμβούλιο για την κινητοποίηση του Ταμείου Αλληλεγγύης της ΕΕ  /* COM/2009/0308 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 22.6.2009COM(2009) 308 τελικόΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την κινητοποίηση του Ταμείου Αλληλεγγύης της ΕΕΑΙΤΙΟΛΟΓΙΚΗ ΕΚΘΕΣΗΗ διοργανική συμφωνία της 17ης Μαΐου 2006[1] προβλέπει την κινητοποίηση του Ταμείου Αλληλεγγύης της Ευρωπαϊκής Ένωσης μέσω ενός μηχανισμού ευελιξίας, το ετήσιο ανώτατο όριο του οποίου ανέρχεται σε 1 δισ. EUR, πέραν των ποσών για τους αντίστοιχους τομείς του δημοσιονομικού πλαισίου. Οι όροι επιλεξιμότητας προς υπαγωγή στο Ταμείο εκτίθενται αναλυτικά στον κανονισμό (ΕΚ) αριθ 2012/2002 του Συμβουλίου[2].Βάσει αιτήσεως της Γαλλίας για παροχή ενίσχυσης από το Ταμείο, μετά τη θύελλα του Ιανουαρίου 2009, οι συνολικές εκτιμήσεις της προκληθείσας ζημίας έχουν ως εξής:(σε EUR) |Άμεσες ζημίες | Κατώτατο όριο | Ποσό βασιζόμενο στο 2,5 % | Ποσό βάσει του 6 % | Συνολικό ποσό προτεινόμενης ενίσχυσης |Θύελλα στη Γαλλία (Klaus) | 3 805 470 000 | 3 398 60 000 | 84 965 025 | 24 412 140 | 109 377 165 |Αφού εξέτασε την αίτηση[3] αυτή και λαμβάνοντας υπόψη το ανώτατο δυνατό ποσό επιδότησης από το Ταμείο, καθώς και το περιθώριο ανακατανομής των πιστώσεων εντός του τομέα που απαιτεί πρόσθετες δαπάνες, η Επιτροπή προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για συνολικό ποσό 109 377 165 EUR, το οποίο θα διατεθεί εντός του τομέα 3β του δημοσιονομικού πλαισίου.Με την υποβολή της παρούσας πρότασης για τη χρησιμοποίηση του Ταμείου, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 26 της διοργανικής συμφωνίας της 17ης Μαΐου 2006, προκειμένου να επιτύχει τη συμφωνία των δύο σκελών της αρμόδιας για τον προϋπολογισμό αρχής σχετικά με την ανάγκη προσφυγής στο Ταμείο και σχετικά με το απαιτούμενο ποσό. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή για τις προθέσεις του.Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη.Η Επιτροπή θα υποβάλει προσχέδιο διορθωτικού προϋπολογισμού (ΠΣΔΠ) έτσι ώστε να εγγραφούν στον προϋπολογισμό του 2009 συγκεκριμένες πιστώσεις αναλήψεως υποχρεώσεων και πληρωμών, όπως ορίζεται στο σημείο 26 της διοργανικής συμφωνίας της 17ης Μαΐου 2006.ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την κινητοποίηση του Ταμείου Αλληλεγγύης της ΕΕΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[4], και ιδίως το σημείο 26,τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5],την πρόταση της Επιτροπής[6],Εκτιμώντας τα εξής:(1) Η Ευρωπαϊκή Ένωση δημιούργησε το Ταμείο Αλληλεγγύης της Ευρωπαϊκής Ένωσης (στο εξής «Ταμείο») για να εκφράσει την αλληλεγγύη της προς τον πληθυσμό περιοχών που πλήττονται από καταστροφές.(2) Η διοργανική συμφωνία της 17ης Μαΐου 2006 επιτρέπει την κινητοποίηση του Ταμείου Αλληλεγγύης εντός ανωτάτου ετησίου ορίου 1 δισ. EUR.(3) Ο κανονισμός (ΕΚ) αριθ. 2012/2002 περιλαμβάνει τις διατάξεις που διέπουν την κινητοποίηση του Ταμείου.(4) Η Γαλλία υπέβαλε αίτηση για την κινητοποίηση του Ταμείου, για την αντιμετώπιση της καταστροφής που προκλήθηκε από τη θύελλα.ΑΠΟΦΑΣΙΖΟΥΝ:Άρθρο 1Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2009, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 109 377 165 EUR σε πιστώσεις αναλήψεως υποχρεώσεων και πληρωμών.Άρθρο 2Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης .Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ C 139 της 14.06.2006, σ. 1.[2] ΕΕ L 311 της 14.11.2002, σ. 3.[3] Ανακοίνωση στην Επιτροπή SEC(2009)730 σχετικά με αίτηση για κινητοποίηση του Ταμείου Αλληλεγγύης της Ευρωπαϊκής Ένωσης που υπέβαλε η Γαλλία μετά από θύελλα.[4] ΕΕ C 139 της 14.06.2006, σ. 1.[5] ΕΕ L 311 της 14.11.2002, σ. 3.[6] ΕΕ C […], […], σ. […]


Σημαντική ανακοίνωση νομικού περιεχομένου

|

52006PC0198

Πρόταση απόφασης του Συμβουλίου για την τροποποίηση της απόφασης 2005/231/EΚ που επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και επιχειρήσεις του τομέα των υπηρεσιών σύμφωνα με το άρθρο 19 της οδηγίας 2003/96/EΚ  /* COM/2006/0198 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.5.2006COM(2006) 198 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2005/231/EΚ που επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και επιχειρήσεις του τομέα των υπηρεσιών σύμφωνα με το άρθρο 19 της οδηγίας 2003/96/EΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης-  Λόγοι υποβολής και στόχοι της πρότασηςΟ σουηδικός ενεργειακός φόρος στην ηλεκτρική ενέργεια, που εφαρμόζεται σύμφωνα με την οδηγία 2003/96/EΚ του Συμβουλίου[1], καταβάλλεται εξ ολοκλήρου από τα νοικοκυριά και γενικώς από τις επιχειρήσεις του τομέα των υπηρεσιών.Σύμφωνα με το άρθρο 19 παράγραφος 1 της οδηγίας 2003/96/ΕΚ του Συμβουλίου, το Συμβούλιο, αποφασίζοντας ομόφωνα, μετά από πρόταση της Επιτροπής, μπορεί να επιτρέψει στα κράτη μέλη να θεσπίσουν περαιτέρω απαλλαγές ή μειώσεις για ειδικούς λόγους πολιτικής.-  Γενικό πλαίσιοΣτις 7 Μαρτίου 2005, με την απόφαση 2005/231/EΚ του Συμβουλίου[2], επιτράπηκε στη Σουηδία, σύμφωνα με το άρθρο 19 της οδηγίας 2003/96/EΚ του Συμβουλίου, να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν τα νοικοκυριά και οι επιχειρήσεις του τομέα των υπηρεσιών στη βόρεια Σουηδία.Η Επιτροπή επέτρεψε μέχρι το τέλος του 2005[3] κρατική ενίσχυση στις επιχειρήσεις του τομέα των υπηρεσιών στο βόρειο τμήμα της Σουηδίας μέσω μειωμένου φορολογικού συντελεστή στην ηλεκτρική ενέργεια Η έγκριση που χορήγησε επίσης το Συμβούλιο έληγε την ίδια ημερομηνία.Με την επιστολή της 9ης Δεκεμβρίου 2005 οι σουηδικές αρχές υπέβαλαν αίτηση στην Επιτροπή για παράταση της έγκρισης μέχρι τις 31 Δεκεμβρίου 2011. Περίπου συγχρόνως, δηλαδή στις 15 Νοεμβρίου 2005, οι σουηδικές αρχές κοινοποίησαν με επιστολή στην Επιτροπή, σύμφωνα με το άρθρο 88 παράγραφος 3 της Συνθήκης, παράταση του ενεργειακού φόρου που διαμορφώνεται ανάλογα με την περιφέρεια για την ηλεκτρική ενέργεια στον τομέα των υπηρεσιών[4].Η Σουηδία επισημαίνει ειδικούς στόχους περιφερειακής πολιτικής για να δικαιολογήσει την αίτησή της για χορήγηση έγκρισης, σύμφωνα με το άρθρο 19 της οδηγίας 2003/96/EΚ του Συμβουλίου.Η φορολογική διαφοροποίηση οφείλεται σε περιβαλλοντικούς λόγους και αποσκοπεί στο να παρέχει ίση μεταχείριση στα νοικοκυριά και στις εταιρείες του τομέα των υπηρεσιών στο βόρειο τμήμα της Σουηδίας με τους αντίστοιχους καταναλωτές στα νότια τμήματα της χώρας, μειώνοντας το κόστος της ηλεκτρικής ενέργειας για τους καταναλωτές του Βορρά (όπου η κατανάλωση ηλεκτρικής ενέργειας που απαιτείται για τη θέρμανση ενός μέσου σπιτιού στα βόρεια τμήματα της Σουηδίας είναι περίπου κατά 25% υψηλότερη από ό,τι στο νότιο τμήμα). Η γεωγραφική διαφοροποίηση στηρίζεται σε αντικειμενικές πληροφορίες σχετικά με τις χαμηλές θερμοκρασίες που παρατηρούνται κατά τη διάρκεια του έτους όταν θερμαίνονται κανονικά τα σπίτια.Για το 2006, ο γενικός ενεργειακός φόρος στην ηλεκτρική ενέργεια που καταναλώνεται στη Σουηδία έχει καθοριστεί σε 0,261 SEK ανά kWh (περίπου0,028 ευρώ[5]). Για την περίοδο από 1 Ιανουαρίου 2006 έως 31 Δεκεμβρίου 2011, η Σουηδία σκοπεύει να εφαρμόσει στα νοικοκυριά και στις επιχειρήσεις του τομέα των υπηρεσιών στο βόρειο τμήμα της Σουηδίας χαμηλότερο φορολογικό συντελεστή για την ηλεκτρική ενέργεια, που καθορίζεται προς το παρόν σε 0,201 SEK ανά kWh (περίπου 0,022 ευρώ) και αντιστοιχεί στο 77% του φόρου που εισπράττεται για την ηλεκτρική ενέργεια στο υπόλοιπο τμήμα της χώρας.Η Σουηδία θεωρεί ότι διατηρούνται τα φορολογικά κίνητρα για την αύξηση της ενεργειακής απόδοσης.Οι ετήσιες δαπάνες του προϋπολογισμού που συνδέονται με τη φορολογική μείωση προβλέπονται σε 146 εκατομμύρια SEK (16 εκατομμύρια ευρώ).Το μέτρο χορηγείται υπό μορφή μειωμένου ενεργειακού φορολογικού συντελεστή. Η μείωση του φορολογικού συντελεστή εφαρμόζεται απευθείας κατά τη στιγμή είσπραξης του φόρου. Η γενεσιουργός αιτία του φόρου λαμβάνει χώρα κατά τη στιγμή προμήθειας ηλεκτρικής ενέργειας στον καταναλωτή από το διανομέα.Το μέτρο αυτό θα ισχύει μέχρι τις 31 Δεκεμβρίου 2011.-  Ισχύουσες διατάξεις στον τομέα της πρότασηςΟδηγία 2003/96/ΕΚ του Συμβουλίου της 27ης Οκτωβρίου 2003 σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας.Απόφαση του Συμβουλίου της 7ης Μαρτίου 2005 που επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν τα νοικοκυριά και οι επιχειρήσεις του τομέα των υπηρεσιών που ευρίσκονται σε ορισμένες περιοχές της Βόρειας Σουηδίας σύμφωνα με το άρθρο 19 της οδηγίας 2003/96/ΕΚ.-  Συμφωνία με άλλες πολιτικές και στόχους της ΈνωσηςΣύμφωνα με το άρθρο 19 παράγραφος 1 της οδηγίας 2003/96/EΚ, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις των ειδικών φόρων κατανάλωσης για συγκεκριμένους λόγους πολιτικής.Η Επιτροπή πρέπει να εξετάζει κάθε αίτηση λαμβάνοντας υπόψη την καλή λειτουργία της εσωτερικής αγοράς, την ανάγκη να εξασφαλιστεί θεμιτός ανταγωνισμός καθώς και τις κοινοτικές πολιτικές για την υγεία, το περιβάλλον, την ενέργεια και τις μεταφορές.Η επιβολή διαφορετικού φορολογικού συντελεστή εξασφαλίζει την ίση μεταχείριση μεταξύ των νοικοκυριών και των επιχειρήσεων του τομέα των υπηρεσιών στο βόρειο τμήμα της Σουηδίας και των καταναλωτών στο νότιο τμήμα της χώρας μέσω της μείωσης του κόστους της ηλεκτρικής ενέργειας για τους καταναλωτές του Βορρά. Το μέτρο έχει, επομένως, στόχους περιφερειακής πολιτικής και πολιτικής συνοχής.Το μειωμένο επίπεδο φορολογίας στην κατανάλωση ηλεκτρικής ενέργειας στο βόρειο τμήμα της Σουηδίας (22 ευρώ ανά MWh) παραμένει ακόμα υψηλότερο από τον ελάχιστο κοινοτικό συντελεστή που έχει καθοριστεί στην οδηγία 2003/96/EΚ (1 ευρώ ανά MWh για μη εμπορική χρήση). Επιπλέον, η μείωση του φόρου είναι ανάλογη με το επιπλέον κόστος θέρμανσης που επιβαρύνει τα νοικοκυριά και τις επιχειρήσεις του τομέα των υπηρεσιών στο βόρειο τμήμα της Σουηδίας (βλέπε άρθρο 1 παράγραφος 2 της απόφασης 2005/231/EΚ). Η Επιτροπή θεωρεί, συνεπώς, ότι αυτό το φορολογικό επίπεδο εξασφαλίζει τη διατήρηση των φορολογικών κινήτρων για την αύξηση της ενεργειακής απόδοσης.Το άρθρο 19 παράγραφος 2 της οδηγίας 2003/96/EΚ προβλέπει, γι’αυτό το είδος των μέτρων, περιορισμένη διάρκεια και καθορίζει μέγιστη περίοδο 6 ετών, με δυνατότητα ανανέωσης. Στο παρόν στάδιο, θεωρείται σκόπιμο να ανανεωθεί η έγκριση για έξι έτη και επομένως να επεκταθεί αναλόγως η εφαρμογή της απόφασης 2005/231/EΚ.Πρέπει να εξασφαλισθεί ότι η έγκριση σύμφωνα με την απόφαση 2005/231/EΚ, που χορηγείται για παρόμοιους λόγους αλλά για σύντομη περίοδο, συνεχίζει να εφαρμόζεται, για να μη δημιουργηθεί κενό μεταξύ της ημερομηνίας λήξης της απόφασης αυτής και της έγκρισης του προτεινόμενου σχεδίου απόφασης. Η παρούσα αξιολόγηση δίδεται με την επιφύλαξη του αποτελέσματος της κρατικής ενίσχυσης για την υπόθεση N 593/2005.Διαβουλευση με τα ενδιαφερομενα μερη και αξιολογηση επιπτωσεων-  Διαβούλευση με τα ενδιαφερόμενα μέρηΗ πρόταση προβλέπει παράταση ισχύουσας παρέκκλισης, η οποία αφορά μόνο τη Σουηδία.-  Συγκέντρωση και χρήση εμπειρογνωμοσύνηςΔεν απαιτείται προσφυγή σε εξωτερικούς εμπειρογνώμονες.-  Αξιολόγηση επιπτώσεωνΆνευ αντικειμένου.Νομικα στοιχεία της προτασης-  Περίληψη της προτεινόμενης ενέργειαςΜε βάση τα ανωτέρω και με την επιφύλαξη του αποτελέσματος της κρατικής ενίσχυσης για την υπόθεση N 593/2005, η Επιτροπή προτείνει να επεκταθεί η ισχύς της απόφασης 2005/231/EΚ του Συμβουλίου μέχρι τις 31 Δεκεμβρίου 2011, επιτρέποντας στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνεται από τα νοικοκυριά και τις επιχειρήσεις του τομέα των υπηρεσιών στο βόρειο τμήμα της Σουηδίας.-  Νομική βάσηΆρθρο 19 της οδηγίας 2003/96/ΕΚ.-  Αρχή της επικουρικότηταςΗ αρχή της επικουρικότητας εφαρμόζεται εφόσον η πρόταση δεν εμπίπτει στην αποκλειστική αρμοδιότητα της Κοινότητας.Οι στόχοι της πρότασης δεν μπορούν να επιτευχθούν επαρκώς από τα κράτη μέλη για τον(τους) ακόλουθο(υς) λόγο(υς).Με την οδηγία 2003/96/ΕΚ, η ΕΕ θέσπισε εναρμονισμένες διατάξεις για τη φορολογία των ενεργειακών προϊόντων και της ηλεκτρικής ενέργειας. Κάθε μεταβολή των διατάξεων αυτών απαιτεί κοινοτική νομοθετική πράξη και δεν μπορεί να πραγματοποιηθεί με απόφαση κράτους μέλους.Η πρόταση επομένως είναι σύμφωνη με την αρχή της επικουρικότητας.-  Αρχή της αναλογικότηταςΗ πρόταση είναι σύμφωνη με την αρχή της αναλογικότητας για τον(τους) ακόλουθο(υς) λόγο(υς).Η πρόταση είναι σύμφωνη με την αρχή της αναλογικότητας, επειδή αποσκοπεί σε τροποποίηση απόφασης του Συμβουλίου.Το μέτρο δεν συνεπάγεται οικονομική και διοικητική επιβάρυνση για την Κοινότητα.-  Επιλογή μέσωνΠροτεινόμενα μέσα: άλλα.Δεν θα ήταν σκόπιμη η χρήση άλλων μέσων για τον(τους) ακόλουθο(υς) λόγο(υς).Η πρόταση είναι σύμφωνη με την αρχή της αναλογικότητας, επειδή αποσκοπεί σε τροποποίηση απόφασης του Συμβουλίου.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΗ πρόταση δεν έχει επιπτώσεις για τον κοινοτικό προϋπολογισμό.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2005/231/EΚ που επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και επιχειρήσεις του τομέα των υπηρεσιών σύμφωνα με το άρθρο 19 της οδηγίας 2003/96/EΚ(Το κείμενο στη σουηδική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2003/96/EΚ του Συμβουλίου της 27ης Οκτωβρίου 2003 σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας,[6] και ιδίως το άρθρο 19 παράγραφος 1,την πρόταση της Επιτροπής,Εκτιμώντας τα ακόλουθα:1.  Mε την απόφαση 2005/231/EΚ του Συμβουλίου[7] επιτράπηκε στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και εταιρείες του τομέα των υπηρεσιών σύμφωνα με το άρθρο 19 της οδηγίας 2003/96/EΚ. Η άδεια αυτή ίσχυε μέχρι τις 31 Δεκεμβρίου 2005. Με την επιστολή της 9ης Δεκεμβρίου 2005, οι σουηδικές αρχές ζήτησαν από την Επιτροπή παράταση της άδειας μέχρι τέλους του 2011.2.  Στα βόρεια τμήματα της χώρας, η κατανάλωση ηλεκτρικής ενέργειας για θέρμανση είναι περίπου 25% υψηλότερη προς το παρόν από ό,τι σε άλλες περιοχές της χώρας. Για το λόγο αυτό, έχει εφαρμοστεί μειωμένος φορολογικός συντελεστής στη Σουηδία στην ηλεκτρική ενέργεια που καταναλώνεται στα βόρεια τμήματα της χώρας από τον Ιούλιο του 1981. Το ποσοστό της μείωσης συγκρινόμενο με τον κανονικό συντελεστή έχει, ωστόσο, μειωθεί από την εποχή αυτή.3.  Με τη μείωση του κόστους της ηλεκτρικής ενέργειας για τα νοικοκυριά και τις επιχειρήσεις του τομέα των υπηρεσιών στο βόρειο τμήμα της Σουηδίας οι καταναλωτές αυτοί τυγχάνουν ίσης μεταχείρισης με τους καταναλωτές στις νοτιότερες περιοχές της χώρας. Το μέτρο έχει, επομένως, στόχους περιφερειακής πολιτικής και πολιτικής συνοχής.4.  Το μειωμένο επίπεδο φορολογίας για την κατανάλωση ηλεκτρικής ενέργειας στο βόρειο τμήμα της Σουηδίας, που ανέρχεται προς το παρόν σε 22 ευρώ ανά MWh, είναι υψηλότερο από ό,τι το επίπεδο του ελαχίστου κοινοτικού συντελεστή που έχει καθοριστεί στην οδηγία 2003/96/EΚ. Επιπλέον, η μείωση του φόρου είναι ανάλογη με το έκτακτο κόστος θέρμανσης που επιβαρύνει τα νοικοκυριά και τις επιχειρήσεις του τομέα των υπηρεσιών στο βόρειο τμήμα της Σουηδίας. Συνεπώς, αυτό το φορολογικό επίπεδο πρέπει να εξασφαλίζει τη διατήρηση των φορολογικών κινήτρων που αυξάνουν την ενεργειακή απόδοση.5.  Μετά από επανεξέταση η Επιτροπή διαπίστωσε ότι το μέτρο αυτό δεν στρεβλώνει τον ανταγωνισμό ούτε εμποδίζει τη λειτουργία της εσωτερικής αγοράς και ότι είναι συμβατό με την κοινοτική πολιτική για το περιβάλλον, την ενέργεια και τις μεταφορές.6.  Με την επιφύλαξη του αποτελέσματος της κρατικής ενίσχυσης για την υπόθεση N 593/2005 Σουηδία "Παράταση του ενεργειακού φόρου που επιβάλλεται ανάλογα με την περιφέρεια στην ηλεκτρική ενέργεια του τομέα των υπηρεσιών", κρίνεται, επομένως, σκόπιμο να ανανεωθεί, σύμφωνα με τους όρους του άρθρου 19 παράγραφος 2 της οδηγίας 2003/96/EΚ, η άδεια προς τη Σουηδία να εφαρμόσει μειωμένο φορολογικό συντελεστή για την κατανάλωση ηλεκτρικής ενέργειας στο βόρειο τμήμα της Σουηδίας μέχρι τις 31 Δεκεμβρίου 2011.7.  Επομένως, πρέπει να τροποποιηθεί αναλόγως η απόφαση 2005/231/EΚ.8.  Πρέπει να εξασφαλισθεί ότι η άδεια που χορηγήθηκε σύμφωνα με την απόφαση 2005/231/EΚ για τους ίδιους λόγους αλλά για σύντομο χρονικό διάστημα, συνεχίζει να εφαρμόζεται, χωρίς να δημιουργηθεί κενό μεταξύ της λήξης της ισχύος της απόφασης αυτής και της θέσης σε ισχύ της παρούσας απόφασης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 2 της απόφασης 2005/231/EΚ η ημερομηνία "31 Δεκεμβρίου 2005" αντικαθίσταται από την ημερομηνία "31 Δεκεμβρίου 2011".Άρθρο 2Η παρούσα απόφαση εφαρμόζεται από την 1η Ιανουαρίου 2006.Άρθρο 3Η παρούσα απόφαση απευθύνεται στο Βασίλειο της Σουηδίας.Βρυξέλλες,Για το ΣυμβούλιοΟ Πρόεδρος [pic][pic][pic] [1] ΕΕ L 283, 31.10.2003, σ. 51. Οδηγία που τροποποιήθηκε τελευταία από την οδηγία 2004/75/EΚ, ΕΕ L 157, 30.4.2004, σ. 100.[2] ΕΕ L 072, 18.03.2005, σ. 27.[3] Κρατική ενίσχυση Υπόθεση "C42/03 (ex-NN 3/B/2001) Σουηδία", ΕΕ C 189 της 09.08.2003, σ. 6.[4] Κρατική ενίσχυση υπόθεση N 593/2005 Σουηδία "Παράταση του ενεργειακού φόρου που διαφοροποιείται ανάλογα με τις περιοχές στην ηλεκτρική ενέργεια του τομέα των υπηρεσιών".[5] Σύμφωνα με το άρθρο 13 της οδηγίας 2003/96/EΚ του Συμβουλίου, ο υπολογισμός σε ευρώ για το 2006 βασίζεται στην τιμή συναλλάγματος που ισχύει την πρώτη εργάσιμη ημέρα του Οκτωβρίου 2005 και που δημοσιεύεται στην Επίσημη Εφημερίδα της Ευρωπαϊκής Ένωσης (1 ευρώ = 9.3086 SEK).[6] ΕΕ L 283 της 31.10.2003, σ. 51, όπως τροποποιήθηκε τελευταία από την οδηγία 2004/75/EΚ (ΕΕ L 157 της 30.4.2004, σ. 100).[7] ΕΕ L 72 της 18. 3. 2005, σ. 27.